༄༅། །བླ་མའི་རྣལ་འབྱོར་བྱིན་རླབས་ཆར་རྒྱུན་བཞུགས། །
སྐྱབས་སེམས་ནི། ན་མོ་བླ་མ་བདེ་གཤེགས་སོགས། སེམས་བསྐྱེད་འགྲོ་བ་ཀུན་དོན་
དུ་སོགས། ཨོཾ་ཨཱཿཧཱུྃ། གནས་ཡུལ་རྣམ་དག་རྒྱལ་བའི་ཞིང་ཁམས་ཆེ། །རང་གི་སྤྱི་གཙུག་
པདྨ་ཉི་ཟླའི་སྟེང༌། །རྒྱལ་དང་རྒྱལ་སྲས་བྱང་སེམས་ཐམས་ཅད་ཀྱི། །ཐུགས་རྗེ་བྱིན་
རླབས་གཅིག་ཏུ་འདུས་པའི་སྐུ། །རྒྱལ་དབང་མཚོ་སྐྱེས་རྡོ་རྗེའི་ངོ་བོ་ཉིད། །རྗེ་བཙུན་བླ་
མ་བསོད་ནམས་རིན་ཆེན་ནི། །ཚང་སྤྱོད་རིག་འཛིན་མཆོག་ཏུ་ཞི་ཞིང་དུལ། །ཆོས་གོས་
གསུམ་གསོལ་རྡོ་རྗེའི་སྐྱིལ་ཀྲུང་བཞུགས། །དབུ་ལ་མཐོང་གྲོལ་པདྨའི་ཞྭ་དམར་བརྗིད། །
ཕྱག་གཡས་ཆོས་འཆད་གཡོན་པས་མཉམ་གཞག་སྟེང༌། །སྡེ་གསུམ་རྫོགས་པ་ཆེན་པོའི་
གླེགས་བམ་བསྣམས། །པདྨ་བརྩོན་འགྲུས་ཀུན་བཟང་རྒྱལ་པོ་སོགས། །མཆོག་གཟིགས་
རྩ་བརྒྱུད་བླ་མའི་ཚོགས་ཀྱིས་བསྐོར། །ཀུན་ཀྱང་ཡེ་ཤེས་བྱིན་རླབས་གཟི་བྱིན་འབར། །
སྟེང་ཕྱོགས་ཀུན་བཟང་རྡོར་སེམས་དགའ་རབ་སོགས། །ཡོ་ག་རྣམས་གསུམ་རིག་འཛིན་
བརྒྱུད་པ་དང༌། །ཐུབ་དབང་རྣམ་འདྲེན་སྟོང་དང་རྒྱལ་སྲས་ཚོགས། །སོ་ཐར་བྱང་སེམས་
རིག་འཛིན་འཕགས་པའི་སྡེ། །མཐའ་བསྐོར་ཡི་དམ་མཁའ་འགྲོ་ཆོས་སྐྱོང་བཅས། །
སྐྱབས་གནས་དཀོན་མཆོག་རྒྱ་མཚོས་མཁའ་དབྱིངས་ཁེངས། །བདག་སོགས་མ་གྱུར་འགྲོ་
བ་ཐམས་ཅད་ཀྱིས། །རྡུལ་སྙེད་ལུས་སྤྲུལ་གུས་པས་ཕྱག་འཚལ་ཞིང་། །ལུས་དང་ལོངས་
སྤྱོད་དགེ་ཚོགས་ཀུན་བསྡུས་ནས། །ཀུན་བཟང་མཆོད་སྤྲིན་རབ་འབྱམས་རྒྱ་མཚོས་
མཆོད། །ཐོག་མེད་ནས་བསགས་སྡིག་ལྟུང་མ་ལུས་བཤགས། །འཕགས་སྐྱེའི་ངོ་མཚར་
151

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཝཾ༽
རྣམ་ཐར་རྗེས་ཡི་རང༌། །བདག་ཅག་རྗེས་འཇུག་ཐུགས་རྗེས་མི་འདོར་བར། །ཡེ་ཤེས་
སྤྲུལ་པ་རྒྱུན་ཆད་མེད་བྱོན་ནས། །སྡེ་སྣོད་གསུམ་དང་ཁྱད་པར་རྫོགས་པ་ཆེའི། །ཟབ་
རྒྱས་ཆོས་འཁོར་རྟག་ཏུ་བསྐོར་བ་དང༌། །ཡེ་ཤེས་བྱིན་རླབས་སྙིང་དབུས་རྟག་བཞུགས་
གསོལ། །དགེ་ཚོགས་ཟག་མེད་ཆོས་ཀྱི་སྐུར་སྨིན་ཤོག །
ཀྱཻ་བླ་མ་རིན་པོ་ཆེ། སྙིགས་ལྔའི་རྒུད་པས་ཆེར་གདུང་བའི། །བདག་ཅག་རྗེས་
འཇུག་བུ་སློབ་རྣམས། །བརྩེ་བའི་ཐུགས་རྗེས་གཟིགས་སུ་གསོལ། །ལས་ངན་འདམ་དུ་
བྱིང་བ་རྣམས། །བྱམས་བརྩེའི་ཕྱག་གིས་དྲང་དུ་གསོལ། །འདིར་སྣང་ཞེན་པའི་སྒྲོགས་
ལས་གྲོལ། །ཚུལ་གནས་ཐོས་བསམ་སྒོམ་པས་འབྱོར། །དད་དང་ངེས་འབྱུང་སྙིང་རྗེ་
འབྱོངས། །ཡང་དག་དགེ་བའི་བཤེས་ཀྱིས་ཟིན། །མི་དགེའི་བསམ་སྦྱོར་རྒྱུན་ཆད་ཅིང༌། །
ཕྱིན་དྲུག་རྒྱལ་སྲས་སྤྱོད་ལ་ཞུགས། །དབང་གིས་སྨིན་ཅིང་དམ་ཚིག་གཙང༌། །མོས་གུས་
ལྟེམ་ཀྱང་མེད་པ་ཡིས། །དགོངས་བརྒྱུད་ཡེ་ཤེས་བྱིན་རླབས་ཐོབ། །འོད་གསལ་རྗོ་གས་
པ་ཆེན་པོ་ཡི། །སྣང་བ་བཞི་པོ་མཐར་ཕྱིན་ནས། །ནང་དབྱིངས་གཞོན་ནུ་བུམ་སྐུར་གྲོལ། །
མཁའ་ཁྱབ་འགྲོ་བའི་མགོན་གྱུར་ཅིག །
ན་མོ་གུ་རུ་པདྨ་སིདྡྷི་ཧཱུྃ་ཧྲཱིཿ གདོད་ནས་སོགས་རྗེ་འདིའི་གསོལ་འདེབས་རིགས་དང༌། མོས་གུས་ཀྱིས་བཛྲ་
གུ་རུ་དང་། མཚན་སྔགས། ཨོཾ་ཨཱཿམཧཱ་གུ་རུ་པུཎྱ་རཏྣ་སིདྡྷི་ཧཱུྃ། མཐར་འཁོར་རྣམས་གཙོ་བོར་བསྡུས་ཏེ། བླ་
མའི་གནས་གསུམ་རྡོ་རྗེའི་འབྲུ་གསུམ་ལས། །འོད་ཟེར་བདུད་རྩི་རིམ་དང་གཅིག་ཆར་
བྱུང༌། །སྒོ་གསུམ་སད་རྨི་གཉིད་སྟུག་སྙོམས་འཇུག་བཞིའི། །སྒྲིབ་དག་དབང་བཞིའི་ཡེ་
ཤེས་རྒྱུད་ལ་སྐྱེས། །སྐུ་བཞིའི་འབྲས་ཐོབ་སྐལ་བ་རྒྱུད་ལ་བཞག །མཐར་ནི་བླ་མ་རང་
སེམས་དབྱེར་མེད་འདྲེས། །སྤྲོས་བྲལ་སྐྱེ་མེད་ཆོས་སྐུའི་དབྱིངས་སུ་ཨ༔ ཞེས་མཉམ་པར་བཞག །
དེ་ལས་ལྡང་བ་ནི། དགེ་བ་འདི་ཡིས་མྱུར་དུ་བདག །དཔལ་ལྡན༴ འགྲོ་བ༴ གདོད་མའི་ཆོས་
སྐུར་གྲོལ་བར་ཤོག །སྐྱེ་ཞིང་སྐྱེ་བ༴ སྐྱེ་བ་ཀུན་ཏུ་ཡང་དག་བླ་མ་དང༌། འབྲལ་མེད༴ ས་
152

བླ་མའི་རྣལ་འབྱོར་བྱིན་རླབས་ཆར་རྒྱུན།
དང་ལམ་གྱི༴ རྡོ་རྗེ་འཆང་གི༴
ཞེས་སོགས་སྨོན་ལམ་ཁྱད་པར་ཅན་རྣམས་འདབ་པར་བྱའོ། །ཞེས་པ་རྗེ་དེར་དད་ལྡན་རྣམས་ཀྱིས་ནན་བསྐུལ་
བཞིན་པདྨ་ཛྙཱ་ནས་བྲིས་པ་དགོངས་བརྡ་སྙན་བརྒྱུད་བླ་མའི་བྱིན་རླབས་སྐལ་བཟང་སློབ་མའི་རྒྱུད་ལ་འཇུག་པའི་རྒྱུ་གྱུར་
ཅིག །སརྦ་མངྒ་ལཾ། དགེའོ།།
།།
153

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ།